Groot Gat-hond is gered! | Maroela Media
Lees ook: Groot Gat-hond maak goeie vordering; aansoeke vir aanneming ontvang
"Die hond is gered, hy is op die oppervlak en sal versorg word," het Vanessa Jackson, woordvoerder van ER24, gesê.
Die reddingspan het Saterdag vyf ure lank gespook om hom na veiligheid te bring. Jackson het vroeër gesê die reddingspan moes ankers span om die reddingswerkers te stabiliseer en in die groot gat af te sak. 'n Reddingspan van sewe mense het in die gat afgesak. Hulle het mekaar stabiliseer en ondersteuning gebied.
"Slegs een persoon, ao. John Seeley van die polisie se soek- en opsproringseenheid, het die laaste paar meter afgesak om die hond te red," het sy gesê.
Dit het baie paaiwerk van Seeley gekos om die hond oor te haal om saam met hom te gaan. Hulle is uiteindelik met 'n harnas vasgemaak en met 'n groot kabel na bo getrek.
Die gat is ongeveer so diep soos 'n 50-verdiepinggebou. Weens die afstand en terrein was dit nie moontlik om kos by die hond uit te bring nie.
Die hond het 'n kliprandjie gehad waar hy kon opklim om kort-kort te rus en kon van die water uit die gat drink.
'n Helikopter, wat deur die sanger Kurt Darren en sy vrou Dunay geborg is, is Saterdagogend vir die reddingspoging ingespan. Weens die gevaar wat dit egter vir die helikopter ingehou het, kon 'n reddingstou nie naby genoeg aan die water kom nie.
Die reddingspoging is deur die SAPD gekoördineer met bystand van ER24, die brandweer en De Beers.
Knap gedaan vir julle lewensredders,, die hond is seker nou baie bly en dood van die honger. Dankie aan die diere liefhebbers.
Ag dankie tog,dat julle so braaf was om die dier te red.
Elsabe van der Ryst
Wat 'n wonderlike span!!! Aan elkeen 'n baie persoonlike DANKIE, DANKIE!!!! En die outjie wat die hond laaste oortuig het om saam te kom – ek kan glo die diertjie se hart het woes geklop – BAIE DANKIE!!!
Hoe groot is hierdie hond se "GAT"??? Welgedaan ER24, Kurt Darren en al die persone wat daarby betrokke was. Goed om te weet dat daar baie mense is wat nog omgee.
Ek is onbeskryflik dankbaar dat die reddingspan vir vierpoot kon red :) Die vordering met sy redding was vir my n hoendervleis episode.Mag hy gou aansterk en op sy pos wees .